b'\n_START_ARTICLE_\nPaul Oscar Blocq\n_START_SECTION_\nMga gawain\n_START_PARAGRAPH_\nSina Blocq at Marinescu ang unang mga manggagamot na naglarawan ng mga depositong ekstraselular (nasa labas ng selula) ng neuritikong plaka na nasa loob ng kulay abong materya ng utak. Gayundin, natagpuan din nina Blocq at Marinescu ang isang kaso ng tremor na Parkinsonyanong sanhi ng isang tumor na nasa loob ng substantia nigra (sustansiyang itim) ng utak. Kasama ni Marinescu at ng bakteryologong si Victor Babe\xc5\x9f, nilathala ni Blocq ang Atlas der pathologischen Histologie des Nervensystems, isang mahalagang akda hinggil sa patolohikal na histolohiya ng sistemang nerbiyos.\n_START_SECTION_\nKaramdaman ni Blocq\n_START_PARAGRAPH_\nMay isang sakit na ipinangalan kay Blocq, ang Karamdaman ni Blocq o Sakit ni Blocq, na kilala rin sa tawag na astasia-abasia (basahin din ang hinggil sa abasia). Isa itong sakit na may katangiang hindi makatayo o makalakad ang pasyente, sa kabila ng kakayahang maigalaw ang mga pang-ibabang sanga ng katawan (mga paa at binti) kapag nakaupo o nakahiga.'